cyanic-selkie/wikianc huggingface dataset:
Վիսոկովակուլովսկի գյուղական խորհուրդ (Կոզելշչինսկի շրջան)
2001 թվականի տվյալներով Վիսոկովակուլովսկի գյուղական խորհրդում բնակվում էր 956 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
Յուրի (գյուղ, Պոչինկովսկի շրջան)
Յուրի (Юры), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Մադրիդյան սկզբունքներ
Մադրիդյան սկզբունքներ (Madrid Principles), 2007 թվականին նոյեմբերին Մադրիդում ԵԱՀԿ Մինսկի խմբի կողմից Արցախյան հակամարտության հետ կապված բանակցությունները վարող Հայաստանին և Ադրբեջանին խնդրի կարգավորման առաջարկած հիմնական սկզբունքների պայմանական անվանումը։ Մադրիդյան սկզբունքների թարմացված տարբերակի մի մասը հրապարակվել է 2009 թվականի հուլիսի 10-ին Իտալիայի Աքվիլա քաղաքում ։
Հիմնարար սկզբունքները մասնավորապես կոչ են անում ՝ Հայաստանի և Ադրբեջանի բարձրաստիճան պաշտոնյաները համաձայնության են եկել առաջարկվող որոշ սկզբունքների շուրջ, սակայն քիչ առաջընթաց են գրանցել կամ ընդհանրապես բացակայել են գրավյալ տարածքներից հայկական ուժերի դուրսբերման կամ Արցախի ապագա կարգավիճակի որոշման ձևաչափերի ուղղությամբ ։
Ծանոթագրություններ
Կատեգորիա:Արցախյան հակամարտություն Կատեգորիա:Արցախյան պատերազմ Կատեգորիա:2000-ականները Հայաստանի քաղաքականությունում Կատեգորիա:2000-ականները Ադրբեջանի քաղաքականությունում
Մի՛ գնիր ռուսականը
«Մի գնիր ռուսականը» կամ «բոյկոտիր ռուսականը» («Не купу́й росі́йське!» або «Бойкоту́й росі́йське!»), հասարակական շարժում Ուկրաինայում, ուղղված ռուսական ապրանքների բոյկոտմանը, ի պատասխան Ռուսաստանի կողմից Ուկրաինայի հանդեպ իրականացվող քաղաքականությանը ։ Շարժումը ի սկզբանե ձևավորվել է սոցցանցերում «Вiдсiч» հասարակական կազմակերպության կողմից՝ 2013 թվականի ամռան վերջին, հետագայում նոր թափ է առել 2014 թվականի գարնանը։ novunu.uz.ua կայքի տեղեկատվության համաձայն 2014 թվականի առաջին եռամսյակում ակտիվիստների կողմից ստեղծվել էր հատուկ ուղեցույց, որում նշված են այն ապրանքների մեծ մասը, որոնք ներմուծվում էին Ուկրաինա՝ Ռուսաստանից, և առաջարկվում էր բոյկոտել ցանկում գտնվող բոլոր ապրանքները, այսինքն 4 6  շտրիխ կոդով սկսվող ապրանքները ։
Լուսնի հովիտների ցանկ
Համաձայն ընդունված կանոնների` Լուսնի հովիտները կոչվում են իրենց մոտակա աշխարհագրական օբյեկտների` խառնարանների ու լեռների պատվին։
Մի՛ գնիր ռուսականը
Արտաքին հղումներ
Կատեգորիա:Պատժամիջոցներ և բոյկոտներ Ուկրաինական ճգնաժամի ընթացքում Կատեգորիա:Ուղիղ ժողովրդավարություն Կատեգորիա:2013 հիմնադրումներ Ուկրաինայում Կատեգորիա:2014 Ուկրաինայում Կատեգորիա:Ռուս-ուկրաինական հարաբերություններ Կատեգորիա:2014 ռուսամետ խռովություններ Ուկրաինայում Կատեգորիա:Հակառուսականություն Կատեգորիա:Կարգախոսներ Կատեգորիա:Երկրների բոյկոտներ
Լուսնի հովիտների ցանկ
Աղբյուրներ
Կատեգորիա:Լուսին
Վլադիկ Ռուբենի Խաչատրյան
Վլադիկ Ռուբենի Խաչատրյան (հունվարի 21, 1961, գ. Դամխլու), պաշտպանության բանակի գեներալ-մայոր (2004)։ Ավարտել է Ստեփանակերտի մանկավարժական ինստիտուտը (1982)։
1988-1992 թվականներին՝ Ձայլու գյուղի կամավորական ջոկատի ազատամարտիկ է եղել։ 1992-1993 թվականներին Մարտակերտի Պաշտպանության շտաբի հրետանային դիվիզիոնի հրամանատար էր, ապա՝ հրետանու պետ։ 1994-1996 թվականներին՝ Պաշտպանության բանակի հրետանու շտաբի, 1996-1997 թվականներին՝ Մարտակերտի Պաշտպանության շտաբի հրետանու պետ էր, 1997-1999 թվականներին՝ Պաշտպանության բանակի լեռնահրաձգային դիվիզիայի խառը հրետանային գնդի հրամանատար, 2000 թվականից՝ Պաշտպանության բանակի հրամանատարի տեղակալ։
Կատեգորիա:Հայ ազատամարտիկներ Կատեգորիա:Հայ զինվորականներ Կատեգորիա:Հայ գեներալ-մայորներ
Ժովտնևոե Վտորոե
Ժովտնևոե Վտորոե (Жовтневе Друге), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1610 թվականին։
2001 թվականի տվյալներով Ժովտնևոե Վտորոե գյուղում բնակվում էր 247 մարդ։ Բնակավայրը զբաղեցնում է 3,18 կմ² տարածք։ Բնակչության խտությունը կազմում էր 77,67 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1610 թվականին հիմնադրված բնակավայրեր
Մարկո Պյացա
Մարկո Պյացա (Marko Pjaca, )։ Խորվաթ ֆուտբոլիստ, Խորվաթիայի հավաքականի և «Յուվենտուսի» հարձակվող։
Ակումբային կարիերա
Երիտասարդական կարիերան անցկացրել է Զագրեբի «Դինամոյում», «ԶԵՏ»-ում և «Լոկոմոտիվում»։ 2012 թվականին սկսել է պրոֆեսիոնալ կարիերան։ 2014 թվականի ամռանը տեղափոխվել է «Դինամո»։ Զագրեբի այս ակումբում նորամուտը նշել է մրցաշրջանի բացման խաղում՝ «Սլավան Բելուպո» ակումբի դեմ խաղում, որտեղ նույնիսկ գոլ է խփել ։ 2014 թվականի դեկտեմբերի 11-ին Պյացան Եվրոպա Լիգայի շրջանակներում կայացած «Սելտիկի» դեմ խաղում հետ-թրիկ ձևակերպեց ։
Կարիերան հավաքականում
Խորվաթիայի հավաքականում նորամուտը նշել է 2014 թվականի սեպտեմբերի 4-ին՝ Կիպրոսի հավաքականի դեմ ընկերական խաղում, 78-րդ րոպեին փոխարինելով Մատեո Կովաչիչին (2:0) ։
Արտաքին հղումներ
Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Խորվաթ ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Հոակին Արդաիս
Խոակին Մատիաս Արդաիս դե լոս Սանտոս (Joaquín Matías Ardaiz de los Santos, ), ուրուգվայցի ֆուտբոլիստ, «Լուգանո» ակումբի հարձակվող։
Ակումբային կարիերա
Արդաիսը «Դանուբիո» ակումբի սան է։ 2016 թվականի փետրվարի 14-ին մայրաքաղաքային «Սերո» ակումբի դեմ մրցախաղում նա նորամուտ է ունեցել Ուրուգվայի ֆուտբոլի առաջնությունում՝ երկրորդ խաղակեսում փոխարինելով Մարսելո Սարաչի ին ։ Մեկ շաբաթ անց «Էլ Տանկե Սիսլեյ»–ի դեմ խաղում Խոակինը խփել է իր առաջին գոլը «Դանուբիո» ակումբի կազմում ։ 2017 թվականի ամռանը Արդաիսը տեղափոխվել է «Էլ Տանկե Սիսլեյ» ակումբ։ Տրանսվերի գումարը կազմել է 2 միլիոն եվրո։ Ակումբը միանգամից ֆուտբոլիստին վարձույթով է տվել Բելգիայի «Անտվերպեն» ակումբին։ Սեպտեմբերի 22-ին «Կորտրեյկա» ակումբի դեմ մրցախաղում նա նորամուտ է ունեցել Ժյուպիլեր լիգայում ։ Հոկտեմբերի 29-ին «Մուսկրոն Պերյուվելզ» ակումբի դեմ մրցախաղում Խոակինը խփել է իր առաջին գոլը «Անտվերպեն» ակումբի կազմում ։
2018 թվականի ամռանը Արդաիսը տեղափոխվել է Շվեյցարիայի «Կյասո» ակումբ ։ Օգոստոսի 17-ին նա, մինչև 2018/2019 խաղաշրջանի ավարտը, վարձույթի է հանձնվել իտալիայի Սերիա A-ի «Ֆրոզինոնե» ակումբին ։ Սեպտեմբերի 2-ին Խոակինը նորամուտ է ունեցել Իտալիայի առաջնությունում « Լացիո » ակումբի հետ մրցախաղում ։ 2019 թվականի փետրվարի 8-ին MLS «Վանկուվեր Ուայթկեփս» ակումբը հայտարարել է Արդաիսի մեկ տարի ժամկետով վարձույթով տրվելու իրավունքի մասին ։ Մարտի 2-ին կանադական ակումբի կազմում նա նորամուտ է ունեցել 2019 թվականի մեկնարկային մրցախաղում «Մինեսոտ Յունայթեդ» ակումբի դեմ մրցախաղում։ 2019 թվականի խաղաշրջանի վերջում Արդաիսը «Ուայթկեփս» ակումբից վերադարձել է «Կյասո» ակումբ ։
2020 թվականի ամռանը Արդաիսը տեղափոխվել է «Լուգանո» ակումբ ։
Միջազգային կարիերա
2017 թվականին Արդաիսը Ուրուգվայի երիտասարդական հավաքականի կազմում հաղթել է Էկվադորում Հարավային Ամերիկայի երիտասարդական առաջնությունում։ Մրցախաղում նա խաղացել է Պերուի, Բոլիվիայի , Կոլումբիայի , Էկվադորի , Վենեսուելայի և Արգենտինայի թիմերի դեմ մրցախաղում։ Եզրափակիչ խաղում էկվադորցիների դեմ Խոակինը երկու անգամ գրավել է դարպասը։
Այդ նույն տարում Արդաիսը մասնակցել է Հարավային Կորեայում Աշխարհի երիտասարդական առաջնությանը։ Մրցախաղում նա խաղացել է Ճապոնիայի, Հարավային Աֆրիկայի , Սաուդյան Արաբիայի , Պորտուգալիայի , Վենեսուելայի և երկու անգամ Իտալիայի թիմերի դեմ մրցախաղում։
Ձեռքբերում
Միջազգային
Արտաքին հղումներ
Կատեգորիա:Ֆրոզինոնեի ֆուտբոլիստներ Կատեգորիա:Վանկուվեր Ուայթքեփսի ֆուտբոլիստներ Կատեգորիա:Դանուբիոյի ֆուտբոլիստներ Կատեգորիա:Անտվերպենի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Ֆուտբոլի հարձակվողներ
Գեմ Բելասան Փոքր
Գեմ Բելասան Փոքր, գյուղ Արևմտյան Հայաստանում, Վանի վիլայեթի Հայոց ձորի գավառում ։ Գտնվում էր Խոշաբ գետի հարավային կողմում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Լեռնային Ղարաբաղի ադրբեջանական համայնք
«Լեռնային Ղարաբաղի ադրբեջանական համայնք» (Dağlıq Qarabağın Azərbaycanlı İcması), Ադրբեջանում գործող հասարակական կազմակերպություն, որը ներկայացնում է մինչև Արցախյան հակամարտությունը Լեռնային Ղարաբաղի տարածքում բնակվող և հակամարտության հետևանքով Ադրբեջանի տարբեր շրջաններ տեղափոխված ադրբեջանցիների շահերը։
Կազմակերպության նախագահն է Թուրալ Գյանջալիևը։
Ծանոթագրություններ
Կատեգորիա:Ադրբեջանի կազմակերպություններ Կատեգորիա:Ադրբեջանցիներ Կատեգորիա:Արցախյան հակամարտություն Կատեգորիա:1992 հիմնադրումներ Ադրբեջանում Կատեգորիա:Ադրբեջանի բնակչություն
Ֆոն դյու Լաք
Ֆոն դյու Լաք (Fond du Lac River), գետ Կանադայի Սասկաչևան նահանգում։
Աշխարհագրություն
Ֆոն դյու Լաք գետը գտնվում է Սասկաչևան նահանգի հյուսիսային մասում և հանդիսանում է Մակենզի ջրային ցանցի գետերից մեկը, որը թափվում է Հյուսիսային սառուցյալ օվկիանոս։ Գետի երկարությունը կազմում է 277 կիլոմետր, ավազանի մակերեսը կազմում է 66800 կմ², իսկ նրա միջին մասում ջրի ծախսը հավասար է վայրկյանում 300 մ³ :
Գետը սկիզբ է առնում 395 մետր բարձրությունից Վուլլաստոն լճի Կաննիգ ծոցից։ Սկզբում հոսում է դեպի հյուսիս, հետո 393 մետր բարձրությունից լցվում է Հատչետ լիճ, հետո մի քանի անգամ փոխում է ընթացքը (→ հյուսիս-արևմուտք → հյուսիս → արևմուտք → հյուսիս-արևելք → արևմուտք)։ 276 մետր բարձրությունից թափվում է Բլեքկ-Լեյկ լճի հյուսիսարևելյան մասում, լքելով նրան կից գտնվող Բլեքկ-Լեյկ ավանը, հոսելով դեպի հյուսիս-արևելք և մոտենալով Ստոնի-Ռապիդս թեքվում է դեպի արևմուտք։ 202 մետր բարձրությունից թափվում է Աթաբասկա լճի արևելյան մասում ։
Հիմնական վտակներ
Գետի ափերին ապրում են հիմնականում դենե հնդկացիական ցեղերը ։
Գետի ջրերում կան են շիղաձկներ, դեղին պերկեսներ, գայլաձկներ, սիգեր, շերեփաձկներ։
Ծանոթագրություններ
Կատեգորիա:Կանադայի գետեր
Ժուլիանա Իմաի
Ժուլիանա Իմաի (Juliana Imai, ), բրազիլացի մոդել ։
Ժուլիանայի նախնիները հայրական գծով պորտուգալացիներ են, մայրական գծով՝ ճապոնացիներ ։ Նա որպես մոդել սկսել է աշխատել դեռահասության շրջանից, երբ ընդամենը 13 տարեկան է եղել։ Ներկայումս ամենապահանջված բրազիլացի մոդելներից մեկն է համարվում ։ Աշխատել է Dior-ի, Gucci-ի, Dolce & Gabbana-ի, Vogue Paris-ի և հանրահայտ այլ բրենդների համար։ 2007 թվականի մայիս ամսից դարձել է Victoria's Secret-ի հրեշտակներից մեկը՝ փոխարինելով Ժիզել Բունդխենին։
Մասնակցել է Dolce & Gabbana-ի, Gucci-ի, Christian Dior-ի, Ջանֆրանկո Ֆոռեի, Ջորջո Արմանիի, Վիվիեն Վեստվուդի, Բեթսի Ջոնսոնի նորաձևության տների դիզայներների կազմակերպած ցուցադրություններին։ Բացի այդ, եղել է Գվեն Ստեֆանիի և Jay-Z-ի նորաձևության գծերի դեմքը։ Նրա լուսանկարները լույս են տեսել Վոգ, Elle, Maire Claire ամսագրերում։
Իմաին որոշ ժամանակ ապրել է Նյու Յորքում, համագործակցել Ֆորդ Մոդելս գործակալության հետ։ Ապրել ու աշխատել է նաև Փարիզում, Բարսելոնայում, Սիեթլում, Ամստերդամում։
Անձնական կյանք
Ժուլիանա Իմաին ամուսնացած է եղել։ Ունի մեկ որդի։ Բուդդայականություն է դավանում։
Ադելհեյդ Պոպ
Ադելհեյդ Պոպ (Adelheid Popp, ի ծնե՝ Դվորակ (Dworak), ), Ավստրիայի սոցիալ-դեմոկրատական աշխատանքային կուսակցության ակտիվիստ, կանանց իրավունքների պաշտպան, Ավստրիայի կանանց աշխատանքային շարժման ռահվիրա։
Կենսագրություն
Ադելհեյդ Պոպը ծնվել է 1869 թվականի փետրվարի 11-ին Վիեննայում ։ Եղել է ջուլհակի ընտանիքի տասնհինգերորդ երեխան, որը մահացել էր, երբ Ադելհեյդը 6 տարեկան էր ։ 10 տարեկանում նա սկսել է սովորել, բայց 14 տարեկան հասակում ստիպված է եղել աշխատել ֆաբրիկայում, որպեսզի օգնի մորը, որի առողջությունը քայքայվել է բազմաթիվ ծննդաբերություններից հետո։ Եղբայրները Ադելհեյդին իրենց հետ տարել են աշխատողների հավաքներին և մի անգամ նա հավաքներից մեկում հանդես է եկել կին աշխատողների դրության մասին ելույթով, որը առաջացրել է մեծ տպավորություն ։
Այդ պահից Ադելհեյդը ֆաբրիկայում ամեն օր 12 ժամ աշխատելով, երեկոյան սովորում էր գրագիտություն։ Դրանից հետո նա սկսել է կարդալ սոցիալիստները աշխատանքները և գրել հոդվածների կանանց աշխատանքային շարժման դրության մասին, իսկ հանգստի օրերին հանդես էր գալիս կուսակցական հավաքներում։
1902 թվականին Պոպը եղել է «Սոցիալ-դեմոկրատական կանանց և աղջիկների համայնքի» հիմնադիրներից։ 1916 թվականին նա ընտրվել է Կանանց միջազգային սոցիալիստական քարտուղարության նախագահ` դրանով փոխարինելով Կլարա Ցետկինին։ 1918 թվականին հայտնվել է Ավստրիայի սոցիալ-դեմոկրատական աշխատանքային կուսակցության կառավարության կազմում, ինչպես նաև ընտրվել է տեղական հունգարական խորհրդի կազմում։ Հաջորդ տարի դարձել է Ազգային սահմանադրական ժողովի պատգամավոր, իսկ 1920 թվականին ընտրվել է Ավստրիայի ազգային խորհրդի մեջ, որտեղ մնացել է մինչև 1934 թվականը։
Պոպի Der Weg zur Höhe: die sozialdemokratische Frauenbewegung Österreichs; ihr Aufbau, ihre Entwicklung und ihr Aufstieg գիրքը նացիստների կողմից ընգրկվել է այրման ենթական գրքերի ցանկում։
Ադելհեյդ Պոպը մահացել է 1939 թվականի մարտի 7-ին Վիեննայում՝ 70 տարեկան հասակում։ Հուղարկավորված է Վիեննայի կենտրոնական գերեզմանատանը։
Արտաքին հղումներ
Կատեգորիա:Ավստրիացի լրագրողներ Կատեգորիա:Ավստրիացի գրողներ Կատեգորիա:Կաթվածից մահացածներ Կատեգորիա:Ավստրիացի կին գրողներ Կատեգորիա:Մարքսիստներ Կատեգորիա:Ավստրիացի հեղափոխականներ Կատեգորիա:Վիեննայի կենտրոնական գերեզմանատանը թաղվածներ Կատեգորիա:Ավստրիացի ֆեմինիստներ Կատեգորիա:Ավստրիայի սոցիալ-դեմոկրատական կուսակցության անդամներ Կատեգորիա:Սոցիալիստ ֆեմինիստներ
Էպիլեպտիկ նոպա
Նոպաները կարող են լինել հարուցված որոշ գործոններով կամ լինել առանց դրդապատճառի ։ Նոպաներ կարող  են հարուցվել հիպոգլիկեմիայով, ալկոհոլային հանման համախտանիշով, հիպոնատրեմիայով, տենդով, գլխուղեղի վարակային գործընթացով և կոնտուզիայով ։ Առանց դրդապատճառի նոպաների դեպքում, չի հայտնաբերվում որևէ պատճառ որով կարելի է բացատրել նոպաները    ։ Առանց դրդապատճառի նոպանի հնարավոր հարուցիչը  կարող է լինել քնի սահմանափակումը կամ սթրեսը ։  Գլխուղեղի այն հիվանդությունը, որի ժամանակ գրանցվել է նվազագույնը մեկ նոպա, և առկա է հետագա նոպանների բարձր ռիսկ, կոչվում է էպիլեպսիա ։ Որոշ հիվանդագին վիճակներ ինչպիսիք են՝ ուշագնացությունը, ֆունկցիոնալ ոչ էպիլեպտիկ նոպաները կամ դողը կարող են  նման լինել էպիլեպտիկ նոպային, սակայն չեն հանդիսանում այդպիսինը ։
Բժշկական անհետաձգելի իրավիճակ է համարվում այն նոպան, որը տևում է համեմատաբար երկար կամ կարճաժամկետ նոպաները հաջորդում են մեկը մյուսին ։ Ցանկացած նոպա, որը տևում է 5 րոպե և ավելի, համարվում է էպիլեպտիկ ստատուս ։ Որպես կանոն առաջին և միակ ցնցման դեպքում կարիք չի լինում նշանակել երկարատև հակաէպիլեպտիկ բուժում, այն դեպքում երբ էլեկտրոէնցեֆալոգրաֆիկ հետազոտությամբ և գլխուղեղի ճառագայթային հետազոտությամբ չի հայտնաբերվել որևէ  յուրահատուկ ախտաբանություն ։ Նման հետազոտությունները անվտանգ են և, որպես կանոն, կատարվում են ամբուլատոր պայմաններում ։ Հիմնականում, երբ գրանցվում է առաջին նոպան, ամենայն հավանականությամբ դա առաջինը չէ, նման դեպքերում որպես կանոն նախկինում եղած նոպաները չեն նկատվել շատ կարճ և աննկատ ընթացքի հետևանքով ։
Մարդկանց մինչև 10%-ը կյանքի ընթացքում ունենում է նվազագույնը մեկ նոպա ։ Հարուցված նոպաների հաճախականությունը կամում է 3,5 դեպք 10,000 մարդու հաշվարկով, իսկ առանց դրդապատճառի նոպաների  4,2 դեպք 10,000 մարդու հաշվարկով ։ Առաջին նոպայից հետո, երկրորդ նոպայի հավանականությունը 50% է ։ Էպիլեպսիայի տարածվածությունը աշխարհում կազմում է 1%, իսկ  կյանքի ընթացքում էպիլեպսիա ունենալու հավանականությունը 4% ։ Էպիլեպսիաների բոլոր դեպքերի շուրջ 80%-ը գրանցվում է զարգացող երկրներում ։ Որոշ երկրներում արգելվում է մեքենա վարել, մինչև որոշակի սահմանված ժամանակահատվածում նոպաներ չգրանցվելը ։
Նշաններ և ախտանիշներ
Նշանները և ախտանիշները տարբեր ն և կախված են նոպայի տեսակից ։ Ամենահաճախ տեսակը ջղաձգումային նոպան է (60%) Two-thirds of these begin as focal seizures and become generalized while one third begin as generalized seizures. ։ Նման նոպաների երկու երրորդը սկսվում է որպես օջախային նոպա հետո վերածվում գեներալիզացված նոպայի ։ Մնացած 40%-ը հանդիսանում են ոչ ջղաձգումային, ինչպես օրինակ՝ աբսանս նոպաները ։
Օջախային նոպա
Օջախային նոպաներին հաճախ նախորդում է յուրահատուկ զգացողություն, որը հայտնի է որպես աուրա ։ Աուրան կարող է դրսևորվել զգացողական, տեսողական, վարքային, վեգետատիվ, հոտառական և շարժողական դրսևորումներով ։
Կոմպլեքս պարցիալ ցնցումների ժամանակ անձը շփոթված է, չի պատասխանում հարցերին և հրահանգներին։ Օջախային նոպաները կարող են վերածվել գեներալիզացված նոպայի ։
Մկանային կծկումները կարող են սկսվել որոշ մկանային խմբերում, հետո տարածվել հարևան խմբերին, այս երևույթ կոչվում է Ջեքսոնյան քայլք ։ Նոպաների ժամանակ հաճախ նկատվում է անգիտակցական տարօրինակ վարքագծի ց։ Այս երևույթը կոչվում է ավտոմատիզմ, այն կարող է դրսևորվել պարզ  շարժումներով օրինակ՝  շուրթերի ռիթմիկ շարժումներով, կամ լինել ավելի բարդ օրինակ՝  ձեռքը վերցնել ինչ որ առարկա ։
Գեներալիզացված նոպա
Գեներալիզացված  նոպաները լինում են վեց հիմնական տեսակի՝ տոնիկ-կլոնիկ, տոնիկ, կլոնիկ, միոկլոնիկ, աբսանս և ատոնիկ ։ Այս բոլոր տեսակների դեպքում լինում է գիտակցության կորուստ, առանց որևէ նախանշանի ։
Պատճառներ
Նոպաները ունեն բազմաթիվ պատճառներ։ Նոպաների 25%-ը բաժին է ընկնում էպիլեպսիային ։ Բազմաթիվ հիվանդագին իրավիճակներում կարող է դիտվել  ցնցումային նոպաներ, որոնք սակայն չեն հանդիսանում էպիլեպսիայի արտահայտություն, այդ իրավիճակներն են՝  մի շարք վարակային հիվանդությունների դեպքում դիտվող ֆեբրիլ  ցնցումները, կաթվածը կամ թունավորումները ։ Այսպիսի նոպաները հայտնի են որպես՝ հարուցված, սուր սիմպտոմատիկ, կամ երկրորդային ցնցումներ ։ Ավելի հաճախ պատճառը չի հայտնաբերվում։
Որոշակի տարիքային խմբերու տարածված են, նոպաների որոշ տեսակները, այսպես՝
Նյութափոխանակային
Արտահայտված ջրազրկումը կարող է հրահրել էպիլեպտիկ ցնցումներ ։ Բազմաթին ախտաբանական վիճակներ՝ հիպոգլիկեմիան, հիպոնատրեմիան, հիպերօսմոլյար հիպերգլիկեմիկ վիճակը, հիպերնատրեմիան, հիպոկալցեմիան և ուրեմիան նույնպես կարող են հրահրել էպիլետիկ նոպ ա։ Ինչպես նաև լյարդային էնցեֆալոպաթիան և պորֆիրիան ։
Դեղեր
Բազմաթին պրեպարատներ, դեղորայքային գերդոզավորումը, ինչպես նաև դեղորայքային հանման համախտանիշը կարող է պատճառ դառնալ էպիլեպտիկ նոպայի ։ Դրանք հիմնականում  ներառում են հակադեպրեսանտներ, հոգեմետ դեղեր, կոկաին, ինսուլին, տեղային ցավազրկող լիդոկաին ։ Հանման համախտանիշով հարուցված ցնցումները հաճախ լինում են ալկոհոլի կամ հանգստացնողների  երկարաժամկետ կիրառման դեպքում, որը կոչվում է  հարբեցատենդ ։
Սթրես
Էպիլեպսիա ունեցող մարդկանց մոտ սթրեսը հանդիսանում է հրահրող գործոն և բարձրանում է նոպաների հաճախականությունը, տևողությունը և ծանրությունը։ Սթրեսը հանդիսանում է գլխավոր հրահրող գործոնը, որը նշվում է հիվանդների կողմից ։
Սթրեսը հանգեցնում է սթրես հորմոնների արտազատմանը որով էլ պայմանավորված է նոպաների նոր գրոհները։ Այս հորմոնները ազդում են ինչպես խթանող  այնպես էլ արգելակող նեյրոնների վրա, հանգեցնելով նեյրոնների գրռունակության բարձրացմանը։ Սթրեսի դեպքում տարբեր միջնորդանյութեր ազդում են հիպոկամպի վրա, իսկ հիպոկամպուսը հայտնի է որպես գերզգայուն կենտրոն և հաճախ հանդիսանում է տրիգեր էպիլեպտիկ նոպաների համար ։
Այլ
Մեծ դեպրեսիվ խանգարման ժամանակ կիրառվող էլեկտրոկոնվուլսիվ թերապիան երբեմն կարող է հրահրել ցնցումային նոպաներ։
Տեսակներ
Հանդիպում են ֆոկալ կամ պարցիալ (օջախային) էպիլեպտիկ նոպաներ, որոնց բնույթը պայմանավորված է էպիլեպտիկ օջախի լոկալիզացիայով։ Պարզ պարցիալ նոպաների ժամանակ գիտակցության խանգարում չի դիտվում, բնութագրվում են առանձին շարժողական, զգայաշարժողական (տեսողական, լսողական, հոտառական, համային զգայություններ, գլխապտույտ), վեգետատիվ (գունատություն, քրտնարտադրություն, դեմքի կարմրություն, բբերի լայնացում) կամ հոգեկան (բարձրագույն հոգեկան գործառույթների խանգարում՝ դեժա վու, կոգնիտիվ ՝ ժամանակի զգացման խանգարում, քնանման վիճակներ, աֆեկտիվ խանգարումներ՝ վախ, ջղայնություն, պատրանքներ, կառուցվածքային ցնորքներ՝ երաժշտություն, պատկերներ) ախտանիշներով, կամ դրանց համադրությամբ ։
2, 5 ամսականից 4 տարեկան երեխաների համար բնորոշ են «կայծակնային» նոպաները, որոնք ընթանում են դողի ու հանկարծակի ցնցումների, գլխի և իրանի համաչափ վեր ու վար շարժումների տեսքով, հայացքը կանգ է առնում, դեմքը գունատվում։ Չորս տարեկանից հետո ի հայտ են գալիս փոքր նոպաները, որոնք բնորոշվում են գիտակցության կարճատև՝ մի քանի վայրկյանից մի քանի րոպե տևող բացակայությամբ, որը չի ուղեկցվում ցնցումներով։ Շատ կարճատև նոպայի դեպքում հիվանդը չի ընկնում, այլ քարանում է մի դիրքում և դադարում է պատասխան ռեակցիա տալ շրջապատում տեղի ունեցող իրադարձություններին, հայացքը ուղղվում է մի կետի, առարկաները ընկնում են ձեռքերից ։ Փոքր նոպաները, որոնք տևում են վայրկյաններ, երեխաների մոտ կարող են լինել օրական տասնյակից հարյուր անգամներ։ Երբեմն դրանք աննկատ են անցնում ինչպես շրջապատի, այնպես էլ հիվանդների համար։
Բարդ պարցիալ նոպաները ուղեկցվում են գիտակցության խանգարմամբ։ Սրանք իրենց հերթին կարող են սկսվել որպես պարզ պարցիալ նոպաներ, ապա վերածվել բարդի կամ ուղղակի սկսվել գիտակցության խանգարումներով՝ կորստով կամ ավտոմատիզմներով։
Երկարատև փոքր կամ բարդ օջախային նոպայի դեպքում դեմքը արագորեն գունատվում է, մկանների տոնուսը անկում է ապրում, ինչի արդյունքում հիվանդը ընկնում կամ դանդաղորեն իջնում է գետնին, երբեմն նկատվում են դեմքի առնաձին մկանների թույլ ցնցումային կծկումներ, առատ թքարտադրություն և միզարձակում։
Պարցիալ նոպաներ սովորաբար առկա են բոլոր մեծահասակ հիվանդների մոտ, սակայն որպես կանոն դրանք տարիքի ընթացքում փոխարինվում են գեներալիզացված ցնցումային նոպաներով։ Երբեմն պարցիալ նոպաները վերաճում են գեներալիզացված նոպաների, որոնց ցուցանիշը գիտակցության կորուստն է, ի հակադրություն գիտակցության փոփոխությունների, որոնք առկա են բարդ պարցիալ նոպաների ժամանակ ։ Երկրորդային գեներալիզացված նոպաները, որոնց բնորոշ են նշանակալի վեգետատիվ դրսևորումներ, լինում են ցնցումային և առանց ցնցումների։ Գեներալիզացված նոպաների մի տարատեսակը աբսանսներն են։ Աբսանսները կարող են ընթանալ գիտակցության խանգարումով, կլոնիկ, ատոնիկ, տոնիկ բաղադրիչներով, ավտոմատիզմներով և/կամ վեգետատիվ ախտանիշներով։ Գեներալիզացված նոպաների մյուս տեսակներն են՝ միոկլոնիկ, կլոնիկ, տանիկ, տոնիկո-կլոնիկ և ատոնիկ նոպաները։
Գեներալիզացված նոպաները հաճախ սկսվում են աուրայից, որը իրենից ներակայցնում է գիտակցության կարճատև փոփոխություն, որը կարող է ուղեկցվել գույների և պատկերների ցնորական ընկալմամբ, պատրանքներով, մետամորֆոբսիաներով, լսողական ցնորքներով, վեգետատիվ ախտանիշներով՝ լեզվի թմրության, դեմքին քամու հպման զգայությամբ, վախով կամ էքստազով, բրադիխրոնիայով կամ տախիխրոնիայով ։ Աուրային սովորաբար հաջորդում է ոչ ամբողջական ամնեզիա։ Աուրային հաջորդող ցնցումները, սովորաբար սկսվում են հիվանդի ճիչով կամ մռնչոցով, որը կրծքի մկանների ուժգին կծկման արդյունքն է։ Հիվանդը, գիտակությունը կորցնելով, ընկնում է հատակին։ Ցնցումների տոնիկ փուլում, որը տևում է կես րոպեից մի րոպե, մարմնի մկանները ձգվում են, շնչառությունը սկզբում կանգ է առնում, ապա դառնում է խրպոտ և դժվարացած, զարկերակ թուլանում է, բերանից փռփուռ է դուրս գալիս՝	 երբեմն արյան հետ խառնված։ Ապա սկսվում է նոպայի կլոնիկ փուլը որի ընթացքում մկանային լարվածությունը իջնում է, առանձին մկանային խմբերում, ապա ողջ իրանում և վերջույթներում սկսվում են կլոնիկ ցնցումներ, սկսվում է առատ քրտնարտադրություն, ակամա միզարձակում, մարմնի ջերմաստիճանը բարձրանում է։ Նոպայի ողջ ընթացքում (մոտ 5 րոպե տևողությամբ) գիտակցությունը մթագնած է (էպիլեպտիկ կոմա), ինչից հետո հիվանդը մինչև մի քանի ժամ տևող քուն է մտնում։ Արթնանալուց հետո հիվանդները հիմնականում գլխացավ և ընդհանուր «ջարդվածություն» են զգում, իսկ նոպայի մասին հիշողությունները չեն պահպանվում ։
Էպիլեպտիկ կարգավիճակը կայուն էպիլեպտիկ վիճակ է, որը բնութագրվում է անընդհատ կրկնվող նոպաներով, որոնք հաջորդում են մեկը մյուսին, ամեն հաջորդ նոպան առաջանում է այն ժամանակ, երբ դեռ պահպանված են նախորդի առաջացրած գիտակցության խանգարումները, և դրանց միջև եղած դադարների ընթացքում հիվանդը չի կարողանում լիովին հասնել իր նորմալ հոգեկան և նյարդաբանական վիճակին։ Էպիլեպտիկ կարգավիճակի ծագումնաբանական գործոնները բազմազան են։ Այն կարող է առաջանալ որպես էպիլեպսիայի բարդացում կամ լինել դրա սուր դրսևորումը։ Եթե կարգավիճակին նախորդող էպիլեպտիկ պարոքսիզմներ չկան, ապա դրա պատճառ կարող են հանդես գալ նեյրովարակները, գլխուղեղի նյութափոխանակության սուր խանգարումները, գանգուղեղային տրավման, ԿՆՀ-ի պրոգրեսիվող հիվանդությունները, թունավորումները ։
Ծանոթագրություններ
Կատեգորիա:Էպիլեպսիա
Պիրոգով (ֆիլմ)
Սյուժե
Ֆիլմը պատմում է ռուս մարդաբան և վիրաբույժ, Պետերբուրգի գիտությունների ակադեմիայի թղթակից անդամ (1846) Նիկոլայ Իվանովիչ Պիրիգովի կյանքի և գործունեության մասին։ Մի քանի պատերազմների անմիջական մասնակից Պիրոգովը ռազմադաշտային վիրաբուժության հիմնադիրն է։ Նա է առաջինը (1847 թվականին) անզգայացմամբ ռազմի դաշտում վիրահատություն կատարել, ներմուծել անշարժ գիպսե վիրակապը, առաջարկել է մի շարք նոր վիրահատություններ։ Պիրոգովի գիտական աշխատությունները համաշխարհային ճանաչում են ստացել։
Արտաքին հղումներ
Կատեգորիա:Խորհրդային կենսագրական ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային պատմական ֆիլմեր Կատեգորիա:1947 ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Խորհրդային ֆիլմեր Կատեգորիա:Ռուսական ֆիլմեր Կատեգորիա:Ռուսական պատմական ֆիլմեր Կատեգորիա:Ռուսական կենսագրական ֆիլմեր
Դոմաչի
Դոմաչի (Домачи), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լև-Տոլստովսկի շրջանի բնակավայրեր
Նյու Յորք Այլենդերս
«Նյու Յորք Այլենդերս» (անգլերեն՝ New York Islanders), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) արևելյան կոնֆերենցիայի ատլանտիկ դիվիզիոնում։
Արտաքին հղումներ
Կատեգորիա:Նյու Յորք Այլենդերս
Բարբուր շրջան (Արևմտյան Վիրջինիա)
Բարբուր շրջան (Barbour County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 883 կմ² է, բնակչությունը՝ 16, 589 մարդ (2010 թ. տվյալներով) ։ Շրջկենտրոնն է Ֆիլիպպի բնակավայրը ։ Կազմավորվել է 1843 թ.։
Ծանոթագրություններ
Կատեգորիա:Արևմտյան Վիրջինիա նահանգի շրջաններ
Ամատա Կաբուա
Ամատա Կաբուան, քաղաքական գործիչ, Մարշալյան կղզիների առաջին նախագահը 1979-1996 թվականներին։
Ամատա Կաբուան ծնվել է 1928 թվականի նոյեմբերի 17-ին Մարշալյան կղզիների Ջալուիտ Ատոլ քաղաքում։ Նա սկզբում եղել է ուսուցիչ։ Կաբուան դարձավ Մարշալյան կղզիների առաջին նախագահը 1979 թվականի նոյեմբերի 17-ից։ Նա գրել է Մարշալյան կղզիների օրհներգի բառերը և երաժշտությունը։ Կաբուան մահացել է 1996 թվականի դեկտեմբերի 20-ին Հավայան կղզիների Հոնոլուլու քաղաքում երկար հիվանդությունից։
Արտաքին հղումներ
Կատեգորիա:Մարշալյան կղզիների նախագահներ
Ժողովածու (841)
Ժողեվածու (841), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 841 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 14,5×10սմ չափս։ Ձեռագիրը կազմված է 283 թերթից։ Գրված է միասյուն, բոլորագրով և նոտրգրով։ Կազմը` կաշեպատ տախտակ դրոշմազարդ, աստառը՝ կանաչ մետաքս ։
Ծանոթագրություններ
Կատեգորիա:Մատենադարանի ձեռագրեր
Լիբիգի մսի էքստրակտի ընկերություն
Լիբիգի մսի էքստրակտի ընկերությունը ԼԵՄԿՈ (LEMCO - Liebig's Extract of Meat Company) բրենդի արտադրողն էր և մսի պահածոյի ու տավարի մսի սննդարար արգանակի խորանարդների գյուտարարը։ Այն կոչվում էր 19-րդ դարի գերմանացի օրգանական քիմիկոս բարոն Յուստուս ֆոն Լիբիգի անունով, ով զարգացրեց ու խթանեց տավարի մսի էքստրակտի (մսի քամվածքից ստացվող սննդի) արտադրությունը։
Նախնական զարգացումը
1847 թվականին Յուստուս ֆոն Լիբիգը զարգացրեց տավարի մսի խտացված արգանակի արտադրությունը՝ հույս ունենալով շուկան ապահովել մսի էժան ու սննդարար փոխարինիչով նրանց համար, ովքեր ի վիճակի չեն իրենց հաճախ թույլ տալ՝ մսամթերք գնել։ Նրա մեթոդը կայանում էր նրանում, որ անջատում էր ճարպը մսից, միսը կտարտում փոքրիկ մասնիկների, եփում էր եռացող ջրում, որպեսզի ստացվի 6-8 տոկոս պինդ զանգվածով հեղուկ, և ապա տաքացնում էր ավելի ցածր ջերմաստիճանով, մինչև ստացված զանգվածը դառնար 80 տոկոս պինդ զանգվածով մածուկ։ Սակայն Եվրոպայում միսը բավականին թանկ էր՝ մատակարարելու համար անհրաժեշտ հումքը՝ այդ քամվածքը (էքստրակտ) ստանալու համար։ Լիբիգն իր մեթոդը հրապարակեց 1847 թվականին՝ ներկայացնելով գործընթացի մանրամասները։ Լիբիգն իր գործընթացի մասին հստակորեն ասում էր, որ դրա արդյունքում իր արտադրությունից կկարողանան օգտվել մեծ թվով մարդիկ, քանզի այն բավականին էժան կարժենա։ Նման ընկերությունների մեծ մասն արտադրում էր մսի քամվածքի փոքր խմբաքանակ՝ հիմնվելով Լիբիգի գաղափարների վրա, հաճախ օգտագործելով նրա անունն իրենց արտադրանքի փաթեթների վրա։
1862 թվականին Ջորջ Քրիստիան Ջիբերտը, մի երիտասարդ գերմանացի, որ երկաթուղային ինժեներ էր Ամերիկայում, այցելում է Եվրոպա և մի առիթով կարդում Լիբիգի հայտնի նամակները՝ քիմիայի վերաբերյալ։ Համոզվելով, որ մեթոդը կարելի է կիրառել արդյունաբերության մեջ, նա գրում է Լիբիգին՝ հրավիրելով արտադրամաս բացելու Հարավային Ամերիկայում։ Օգտագործելով տավարի միս, որը նախքան պահածոյացնելը կամ սառեցնելը մորթվում էր միայն կաշվի արտադրության համար, նա հույս ուներ արտադրել մսի էքստրակտ՝ եվրոպական գնի մեկ երրորդի չափով։ Նա այցելում է Մաքս Յոզեֆ ֆոն Պետենկոֆերի «Արքայական դեղատունը», որ գտնվում էր Մյունխենում, և Քոբլենցում գտնվող Ֆրիդրիխ Մոհրի լաբորատորիան, որտեղ փոքր քանակությամբ արգանակի քամվածք էր արտադրվում։
Լիբիգի համաձայնությամբ և ձեռներեցների ու ֆերմերների մի խմբի աջակցությամբ, Ջիբերտը հիմնում է Societe de Fray Bentos Giebert & Cie ընկերությունը, և կառուցում արդյունահանման փորձնական գործարան Ուրուգվայում, Վիլլա Ինդեփենդենսիայի մոտ։ Այն ավելի ուշ կոչվեց Ֆրեյ Բենթոս՝ Ուրուգվայի այն նավահանգստային քաղաքի անունով, որտեղ գտնվում էր։ 1864-ի վերջերին 12 հազար ֆունտ ստերլինգ արժողությամբ 50 հազար ֆունտ մսի քամվածք արտահանվեց ու վաճառվեց։ Հաջորդ տարում Ջիբերտը Լիբիգին առաջարկեց ստանձնել ընկերության տնօրինությունը՝ նախնական կանխիկ վճարով և տարեկան աշխատավարձով։
Լիբիգի մսի քամվածքի (էքստրակտի) ընկերությունը հիմնադրվեց 1865 թվականի դեկտեմբերի 4-ին Լոնդոնում՝ 150 հազար ֆունտ ստերլինգ կապիտալով։ Լիբիգը վերահսկում էր Եվրոպական երկրներ արտահանվող արտադրանքի որակը։ Լիբիգի հետ գործակցելով, Ջիբերտը կարող էր պնդել, որ ինքը Լիբիգի մսի էքստրակտի պաշտոնապես արտոնված արտադրողն է։
Մյուս ընկերությունները ևս օգտագործում էին Լիբիգի անունը՝ մսի քամվածքի արտադրանքը շուկա հանելիս։ Բրիտանիայում օրենքով լավագույնս պաշտպանված էր Լիբիգի անունը մրցակիցների կողմից օգտագործելու իրավունքը այն հիմքով, որ դարձել էր այդ արտադրանքի ընդհանուր տերմին և անվան կիրառումն այլևս սովորական երևույթ էր։
Դատավորները պնդում էին, որ «գնորդները պետք է օգտագործեն իրենց աչքերը» և համարում էին, որ շուկայում պետք է ներկայացվեն տարբեր ընկերությունների արտադրանքն՝ սպառողներին տարբերակիչ նշանների միջոցով հնարավորություն տալով տարբերելու, թե որ արտադրանքն է պարզապես կրում Լիբիգի անունը, և որն է արտադրվում հենց բարոն Լիբիգի համագործակցությամբ։
Արտադրանքը
Լիբիգի մսի քամվածքը սևավուն թանձր զանգված էր, որ շուկա էր հանվում անլուսաթափանց սպիտակ ապակե շշերով, որի պարունակությունը խտացված արգանակ էր և աղ (4%)։ Մսի և խտացված արգանակի հարաբերակցությունը կազմում էր 30:1, այսինքն պահանջվում էր 30 կգ միս՝ 1կգ քամվածք ստանալու համար։ Քամվածքն ի սկզբանե ենթադրում էր բուժիչ հատկություններ ու սննդային արժեք ունեցող արտադրանք՝ որպես իրական մսի ցածր գնով փոխարինիչ։ Քանի որ հետագայում կատարված հետազոտությունները նրա սննդային արժեքը կասկածի տակ դրեցին, սկսեցին կարևորվել օգտակարությունն ու բաղադրությունը, և այն շուտով գնահատվեց որպես մատչելի ու պիտանի սնունդ։ Արտադրանքը ձեռք բերեց սպառողի համակրանքն ու մեծ պահանջարկ վայելեց Եվրոպայի միջին խավի ընտանիքներում։ Հայտնի է, որ ավելի ուշ՝ 1860-ականներին, Լոնդոնի Սուրբ Թոմաս հիվանդանոցը տարեկան սպառում էր 12 հազար չափաբաժին դյուրամարս սնունդ։ 1875 թվականից Ֆրեյ Բենթոս արտադրամասը տարեկան արտադրում էր 500 տոննա արգանակի քամվածք։ Ամերիկայի քաղաքացիական պատերազմի ընթացքում այն առաջարկվում էր զինվորներին՝ իր հեշտ փոխադրման և օգտագործման համար։ Այն անգամ օգտագործվում էր Երկրորդ համաշխարհային պատերազմի տարիներին՝ Հակահիտլերյան խմբավորման կողմից։ 1873 թվականին Լիբիգն սկսեց արտադրել աղ դրած տավարի մսի պահածո, որը վաճառվում էր Ֆրեյ Բենթոսի պիտակով։ Ֆրեյ Բենթոսը 1881 թվականին Լիբիգի գլխավորությամբ թողարկեց նոր ապրանքանիշ. «Տավարի եփած և աղ դրած մսի պահածո»։ Սառնարանների ներմուծման շնորհիվ ընկերությունն ի վերջո կարող էր արտադրել ու արտահանել  նաև սառեցված հում միս։ Մեծ քանակությամբ մսամթերքի արտադրության և այն ծովով աշխարհի տարբեր վայրեր հասցնելու և սպառելու շնորհիվ Ուրուգվայի Ֆրեյ Բենթոս նավահանգստային քաղաքը կոչվեց Աշխարհի Խոհանոց։ «Ֆրեյ Բենթոս» մսի պահածոները, որի արտադրությունն այժմ իրականացնում է Բաքստերս ընկերությունը, մինչև այժմ վաճառվում են Եվրոպայում։ Բրենդը նաև առաջարկում է մսի կարկանդակներ, որոնք արտադրվում են 1958 թվականից։
Լիբիգի ընկերության գովազդային բացիկները՝ հայկական թեմաներով
Լիբիգի ընկերությունը, մեծ շուկա ունենալով ամբողջ Եվրոպայում և այլ երկրներում, նաև իր արտադրանքը գովազդելու յուրօրինակ միջոց էր մտածել. թողարկվում էին բացիկներ՝ աշխարհի տարբեր երկրների ու ժողովուրդների մասին պատկերներով ու տեղեկություններով, ներկայացնելով բնության, տեղանքի և ազգագրական առանձնահատկությունները։ Լիբիգյան այդ բացիկների շարքում տեղ են գտել նաև Հայաստանին ու հայ ժողովրդին նվիրված բացիկներ։ Դրանք ընդգրկված են «Փոքր Ասիայի ժողովուրդները» շարքում, որոնցից մեկի վրա պատկերված են Վանի բերդը և վանեցի հայերը՝ կժերով ու տիկով ջուր կրելիս։ Բացիկի դարձերեսին ֆրանսերենով ներկայացված է հայ ժողովրդի նկարագիրը։ Այնտեղ գրված է, թե «հայերը պատկանում են հնդ-գերմանական (այդպես է անվանված) ժողովուրդների իրանյան ճյուղին, մինչև Ք.Ա. 6-րդ դարը ենթարկվել են Բաբելոնի թագավորությանը, որին հաջորդող դարաշրջանում ձեռք են բերել ինքնուրույնություն։ Այն երկիրը, որտեղ ապրում են հայերը, լեռնային է, հարուստ է աղբյուրներով և ունի խիստ կլիմա։ Հարուստ է բամբակի, խաղողի ու ցորենի արտադրությամբ։ Մեր ներկայացրած պատկերում, - ասված է շարունակության մեջ, - ցույց է տրված, թե որքան դժվար է նրանց կյանքը. Վանա լճի մոտերից նրանք շալակած ջուր են կրում դեպի լեռների բարձունքներում գտնվող իրենց բնակավայրերը»։ Մեկ այլ բացիկում, որ դարձյալ ընդգրկված է «Փոքր Ասիայի ժողովուրդները» շարքում, ներկայացված են հայերն՝ իրենց ազգային տարազով և վրացիներ՝ Գելաթի Սուրբ Աստվածածին վանքի մոտ։
Լոկատե Վարեզինո
Լոկատե Վարեզինո (Locate Varesino), կոմունա Իտալիայում, Լոմբարդիա մարզի Կոմո գավառում ։ Բնակչությունը հասնում է 3958 մարդու, 2004 թվականի մարդահամարի տվյալների համաձայն։ Հեռախոսային կոդն է 0331, իսկ փոստային ինդեքսը 22070։
Բնակավայրի հովանավորներն են համարվում սուրբ նահատակներ Կիրիկը և Ջուլիտտան։
Ծանոթագրություններ
Կատեգորիա:Իտալիայի բնակավայրեր
Գովտվյանսկի գյուղական խորհուրդ (Կոզելշչինսկի շրջան)
Գովտվյանսկի գյուղական խորհուրդ  (Говтвянська сільська рада), Ուկրաինայի Պոլտավայի մարզի Կոզելշչինսկի շրջանում ։
2001 թվականի տվյալներով Գովտվյանսկի գյուղական խորհրդում բնակվում էր 744 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
(3987) Վուժեկ
(3987) Վուժեկ (Wujek), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,731817 ա. մ., առավելագույնը մոտենում է 2,4056 ա. մ. հեռավորության վրա և հեռանում 3,0581 ա. մ. ։ Արեգակի շուրջ մեկ ամբողջական պտույտ է կատարում 1649,21 երկրային օրվա ընթացքում, իր ուղեծրով շարժվելով միջինում 0,218286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օպան (Վոյայի վտակ)
Օպան (Опан), գետ Ռուսաստանում, հոսում է Սունսկի շրջանում Կիրովի մարզում։ Գետաբերանը տեղակայված է Վոյա գետի աջ ափին՝ 114 կմ հեռավորության վրա։ Գետի երկարությունը 33 կմ է, ավազանի տարածքը 155 կմ2։
Գետի ակունքը գտնվում է արևմտյան Բորոդուլի գյուղում, Սունա քաղաքից 13 կմ հյուսիս-արևելք։ Գետը հոսում է հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ընթերցողը (քանդակ, Երևան)
«Ընթերցողը» հուշարձան, գտնվում է Խնկո-Ապոր անվան ազգային մանկական գրադարանի շրջակայքում, տեղադրվել է 2013 թվականին։
Տվյալներ
Քանդակը 18 գրքի և լուսամփոփի համադրությամբ հուշարձան է, որն ամբողջացնում է այն ընթերցողը, ով նստում է քանդակի վրա։
Պատմություն
«Ընթերցողը» հուշարձանի հանդիսավոր բացումը տեղի է ունեցել 2013 թվականի ապրիլի 20-ին, Խնկո-Ապոր անվան ազգային մանկական գրադարանի հարևանությամբ։
Հուշարձանը նվիրված է Երևանի՝ 2012 թվականին Գրքի համաշխարհային մայրաքաղաք հռչակվելուն։
XX – Two Decades of Love Metal
XX – Two Decades of Love Metal, ֆիննական «HIM» ռոք խմբի լավագույն երգերի հավաքածուն, որը լույս է տեսել 2012 թվականի հոկտեմբերի 26-ին Եվրոպայում, իսկ նոյեմբերի 6-ին ԱՄՆ-ում : Ալբոմի մեջ ներառված էր նոր երգ, որը կոչվում է «Strange World»  :
Ընթերցողը (քանդակ, Երևան)
Պատմություն
Քանդակի բացման արարողությանը ներկա են եղել Երևանի քաղաքապետ Տարոն Մարգարյանը, Հայաստանի գրողների միության նախագահ Լևոն Անանյանը, սիրիացի գրող Ադոնիսը և այլ արվեստասերներ ։
Ծանոթագրություններ
Կատեգորիա:Երևանի հուշարձաններ Կատեգորիա:2013 հիմնադրումներ Երևանում Կատեգորիա:Արման Նուռ
Յուրինո (գյուղ, Դանիլովսկի շրջան)
Յուրինո (Юрино), գյուղ Ռուսաստանի Յարոսլավլի մարզի Դանիլովսկի շրջանի կազմում։
XX – Two Decades of Love Metal
Ծանոթագրություններ
Կատեգորիա:2012 ալբոմներ
Յուրինո (գյուղ, Դանիլովսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Դանիլովսկի շրջանի բնակավայրեր
Զատիշիե (գյուղ, Շացկի շրջան)
Զատիշիե (Затишшя), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Զատիշիե գյուղում բնակվում էր 260 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 1677,42 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Շացկի շրջանի բնակավայրեր Կատեգորիա:Ուկրաինայի գյուղեր
Վեյեր
Վեյեր (Weyer), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 600 մարդ, բնակչության խտությունը` 51.81 մարդ/կմ²։ Բնակավայրը զբաղեցնում է 11.58 կմ² տարածք։
Աշխարհագրություն
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գրանիկոս
Գրանիկոս (Biga Çayı, Բիգաչայ, Γρᾱνῑκός), գետ Թուրքիայում։ Գետը սկսվում է Իդա լեռան լանջից։ Գետի երկարությունը կազմում է 80 կմ։ Թափվում է Մարմարա ծով։ Գետի ջրի քանակը խիստ փոփոխվում է եղանակային պայմանների հետ կապված։ Գետը վարարում է ձմռանը, ջրառատ է հատկապես նոյեմբերից դեկտեմբեր ամիսներին։ Գետի ջրի մակարդակի ամենաքիչ ծավալը դիտվում է ամռանը՝ օգոստոսից սեպտեմբեր ընկած ժամանակահատվածում։
Տեղը պատմության մեջ
Մ.թ.ա. 334 թվականին Ալեքսանդր Մեծի մակեդոնական և պարսկական զորքերի միջև ճակատամարտ է տեղի ունեցել Գրանիկոս գետի ափին (Գրանիկոսի ճակատամարտ) ։
Անվանումը
Ժամանակակից թուրքականը անումը Բիգչայ է (Biga Çayı) կապված Բիգա քաղաքի անվան հետ, որը գտնվում է Գրանիկոսի ափին։ Çay թուրքերեն նշանակում է «գետ»։ Իր հերթին «Բիգա» բառը առաջացել է քաղաքի հունական անվան ձևից Πηγαί < πηγή, որը նշանակում է «ջրային հոսք»։
Գրականություն
Կատեգորիա:Թուրքիայի գետեր Կատեգորիա:Չանաքքալեի մարզի ռելիեֆ
Եվրո 2020 Խումբ D
Անգլիա - Խորվաթիա
<section begin=D1 /><section end=D1 />
Շոտլանդիա - Չեխիա
<section begin=D2 /><section end=D2 />
Խորվաթիա - Չեխիա
<section begin=D3 /><section end=D3 />
Անգլիա -Շոտլանդիա
<section begin=D4 /><section end=D4 />
Խորվաթիա - Շոտլանդիա
<section begin=D5 /><section end=D5 />
Չեխիա - Անգլիա
<section begin=D6 /><section end=D6 />
Ծանոթագրություններ
Կատեգորիա:Եվրո 2020
Հորդանան
Հորդանան  (մինչև 1950 թվականը՝ Անդրհորդանան) (ՄՀԱ՝ Արաբերեն՝ الأردن ) պաշտոնական անվանում Հորդանանի Հաշիմյան Թագավորություն `(Արաբերեն لمملكة الأردنية الهاشمية ‎)Արաբական թագավորություն Առաջավոր Ասիայում՝ Հորդանան գետի ափին։ Հարավում սահմանակից է Սաուդյան Արաբիային, հարավ-արևելքում՝ Իրաքին, հյուսիս-արևելքում՝ Սիրիային, արևմուտքում՝ Իսրայելին և Պաղեստինի Պետությանը։ Հորդանանի թագավորությունը սահմանադրական միապետություն է, որի կառավարության նստավայրը մայրաքաղաք Ամման է։
Քաղաքականություն և կառավարություն
Հորդանանը դուալիստական միապետություն է, որն ամրագրված է Սահմանադրությամբ, որն ընդունվել է 1952 թվականի հունվարի 8-ին։ Բացառիկ ուժը կենտրոնացած է թագավորի և նրա նախարարների խորհրդի ձեռքում։ Թագավորը ստորագրում է բոլոր օրենքները, նրա վետոյի իրավունքը կարող է հաղթահարվել Ազգային ժողովի երկու պալատների ձայների երկու երրորդով։ Նա իր հրամանագրերով նշանակում է բոլոր դատավորներին, հաստատում է Սահմանադրության փոփոխությունները, հայտարարում է պատերազմ և հրամայում է զինված ուժերին։
Նախարարների խորհուրդը, որը վարում է վարչապետը, նշանակվում է թագավորի կողմից, որը վարչապետի խնդրանքով կարող է հեռացնել առանձին նախարարներ։
Սահմանադրությունը նախատեսում է երեք տեսակի դատարաններ ՝ քաղաքացիական, կրոնական և հատուկ։ Վարչականորեն Հորդանանը բաժանված է 12 նահանգների, որոնց կառավարիչները նշանակվում են թագավորի կողմից։ Դրանք խորհրդի բոլոր գերատեսչությունների և իրենց կողմից վստահված տարածքներում զարգացման ծրագրերի միակ ղեկավարներն են։
Թագավորական զինված ուժերը նույնպես թագավորի վերահսկողության տակ են։
Իրավունք
Հորդանանի իրավական համակարգը գործում է Շարիաթ օրենքով նաև Օսմանյան-Եգիպտական օրենքներով։ Նաև ազդել ցեղային ավանդույթները ։
Հորդանանն ունի Շարիաթի դատարաններ և քաղաքացիական դատարաններ։ Ամենաբարձր դատարանը վճռաբեկ դատարանն է, որին հաջորդում է վերաքննիչ դատարանը ։ Քաղաքացիական դատարաններն ունեն իրավասություն քրեական և քաղաքացիական գործերով, իսկ շարիաթի դատարանները գործում են ամուսնության, ամուսնալուծության, և ժառանգության հարցերով ։ Շարիաթի դատարաններում, երկու կանանց վկայությունը հավասար է մեկ մարդու վկայության ։
Հորդանանում սահմանադրությունը ընդունվել է 1952 թվականի հունվարի 11-ին և արդեն փոփոխվել է բազմաթիվ անգամներ։ Դատարանները բաժանվում են երեք կատեգորիաների քաղաքացիական, կրոնական և հատուկ։ Քաղաքացիական դատարանները զբաղվում են քաղաքացիական և քրեական գործերով, քաղաքացիական դատարանները ներառում դատավոր դատարաններ, առաջին ատյանի դատարանները, վերաքննիչ դատարաններ, բարձր Վարչական դատարանների և Գերագույն դատարան։
Վարչական բաժանում
Հորդանանը բաժանվում է 12 մուհաֆազաների (մարզերի) ։ Բոլորը, բացի Բալքայից, ունեն նույնանուն վարչական կենտրոններ ։ Մուհաֆազաները գլխավորում են նահանգապետները, որոնք նշանակվում են թագավորի կողմից։ Մարզերն իրենց հերթին բաժանվում են 52 շրջանների :
Հայ-Հորդանանիան կապեր
Դիվանագիտական հարաբերություններ Հայաստանի Հանրապետության և Հորդանանի Հաշիմյան Թագավորության միջև հաստատվել են 1991. հուլիսի 18-ին ։ Հորդանանի Հաշիմյան Թագավորության Թագավոր Աբդալլահ Երկրորդ Իբն Ալ-Հուսեյն Ալ-Հաշիմիի հրավերով Նախագահ Սերժ Սարգսյանը հոկտեմբերի 29-ին պաշտոնական այցով մեկնել է Հորդանան ։
Տնտեսություն
Հորդանանն ունի շատ սահմանափակ բնական ռեսուրսներ (հատկապես ջրի և էներգիայի պակաս `նավթ և ածուխ)։
Առավելություններ. Ֆոսֆատի արտահանման մեծ ծավալ։ Աշխատանքի առկայություն։ Աքաբայի նավահանգիստը հատուկ տնտեսական գոտի է։
Թուլություններ. Կախվածություն էներգիայի ներմուծումից։ Ներմուծումը գերազանցում է արտահանումը։ Գործազրկությունը (2004 թ. 15%), որն ավելի է սրվել Պարսից ծոցի պատերազմի ժամանակ Քուվեյթից փախստականների ներհոսքի պատճառով։ Գյուղատնտեսությունը զարգացնելու անկարողությունը։ Տարածաշրջանում քաղաքական անկայունությունը վնասում է զբոսաշրջությանը։
Արտահանման հիմնական ապրանքներ (2017). քիմիական արտադրանք (ներառյալ պարարտանյութեր և դեղամիջոցներ) - 30%, տեքստիլ արտադրանք (ներառյալ հագուստ) - 27%, ֆոսֆատներ - 8.2%, բանջարեղեն, մրգեր, համեմունքներ (ներառյալ լոլիկ, վարունգ)
Հիմնական գնորդները՝ ԱՄՆ (24%), Սաուդյան Արաբիա (10%), Հնդկաստան (10%), Իրաք (6,6%) և Ինդոնեզիա (4,8%)։ Հիմնական մատակարարները ՝ Չինաստան (13%), Սաուդյան Արաբիա (13%), ԱՄՆ (7,5%), Արաբական Միացյալ Էմիրություններ (4,7%) և Գերմանիա (4,4%)։
Հորդանանի առևտրաշրջանառությունը Ռուսաստանի հետ գնալով աճում է։
Հայերն Հորդանանում
Հայերը Հորդանանի տարածքում բնակություն են հաստատել վաղ ժամանակներից։ Նրանց թիվն ավելացել է խաչակրաց արշավանքների ժամանակաշրջանում (XI-XIII դդ)։ Սակայն Հորդանանի հայ համայնքը ձևավորվել և ստվարացել է 1915 թ.-ի Մեծ Եղեռնի ժամանակ և հետո, երբ բազմաթիվ գաղթականներ ապաստանել են Հորդանանում։ 1948 թ.-ին հայերի թիվը շուրջ 6 հազար էր, 1980 թ.-ին՝ 3 հզ, 1995 թ.-ին՝ 2 հզ։ Հիմնականում բնակվում են Ամմանում, նաև Ակաբա, Զարքա, Իրբիդ, Մադաբա և Ռուսեյֆա քաղաքներում։ Նրանք արհեստավորներ են (հայտնի են հայ լուսանկարիչները, Ամմանի լուսանկարիչների 3/4-ը հայեր են), առևտրականներ (ոսկերիչ-գոհարավաճառներ), կան մտավորականներ։ Համայնքը համախմբված է եկեղեցու շուրջը, որի հոգևոր պետին նշանակում է Երուսաղեմի հայոց պատրիարքը։ Ամմանում հայերն ապրում են հայկական թաղամասում, որտեղ գործում է Սուրբ Թադևոս եկեղեցին։ Հորդանանում աշխատանք են ծավալում ՀԲԸՄ, ՀՕՄ, ՀՄԸՄ, ՀՄՄ մասնաճյուղերը, Ազգային մարզական միությունը (Տիկնանց հանձնախմբով), մարզական (բասկետբոլի) խմբեր, «Մասիս» նվագախումբը։ Հայերը հաճախում են Յուզպաշյան ազգային վարժարան, գործում է Կյուլպենկյան մանկապարտեզը։ Գրեթե մարել է հայ կաթոլիկների Սահակ-Մեսրոպ վարժարանը (հաճախում են օտարները)։ 1993 թ.-ից լույս է տեսնում «Անդրադարձ» ամսաթերթը։
Արտաքին հղումներ
Կատեգորիա:Հորդանան Կատեգորիա:ՄԱԿ-ի անդամ երկրներ Կատեգորիա:Արաբական Լիգայի անդամ երկրներ Կատեգորիա:Արևելյան Միջերկրական
Լուի Արմսթրոնգ
Լուի Դանիել Արմսթրոնգ, Սատչմո , Սատչ և Փոփս մականվամբ ամերիկացի շեփորահար, կոմպոզիտոր, երգիչ և երբեմն էլ դերասան, որը ջազի ասպարեզում ամենաազդեցիկ անձանցից մեկն էր։ Նրա կարիերան հինգ տասնամյակ տևեց՝ 1920-1969-ական թվականներ ։ 2017 թվականին նա աստղի արժանացավ Ռիթմի և Բլյուզի Փառքի սրահում։
Արմսթրոնգը ծնվել և մեծացել է Նոր Օռլեանում։ 1920-ականներին հայտնի դառնալով որպես «հնարագետ» շեփորահար և կոռնետահար, Արմսթրոնգը հիմնարար ներդրում ունեցավ ջազի ասպարեզում՝ փոխելով երաժշտության կիզակետը կոլեկտիվ իմպրովիզից սոլո կատարման ։ 1922 թվականին նա իր ուսուցչի՝ Ջո «Քինգ» Օլիվերի հետ միասին գնաց Չիկագո՝ նվագելու Կրեոլ ջազ նվագախմբում։ Քամոտ քաղաքում նա ծանոթացավ այլ հայտնի ջազ երաժիշտների հետ, կրկին կապ հաստատեց իր ընկերոջ՝ Բիքս Բայդերբեկի, ինչպես նաև Հոգի Քարլմայքլի եւ Լիլ Հարդինի հետ։ Նա համբավ ձեռք բերեց «կտրող մրցույթներում» և տեղափոխվեց Նյու-Յորք՝ Ֆլեչեր Հենդերսոնի խմբին անդամակցելու համար։
Ակնհայտ ճանաչելի հարուստ, խռպոտ ձայնով Արմսթրոնգը նաև ազդեցիկ երգիչ էր, որն աչքի էր ընկնում հանպատրաստից ստեղծագործողի իր մեծ ճարպկությամբ, երբեմն փոխելով երգի խոսքերն ու երաժշտությունը։ Նա նաև շատ լավ տիրապետում էր սկեթ երգեցողությանը։ Արմսթրոնգը հայտնի է իր խարիզմատիկ բեմական պահվածքով և ձայնով գրեթե այնքան, որքան շեփոր նվագելով։ Արմսթրոնգի ազդեցությունը ծավալվում է նաև ջազից դուրս և 1960-ականներին՝ իր կարիերայի ավարտին, Արմսթրոնգին մեծապես ընդունում էին զանգվածային երաժշտության մեջ՝ իր մեծ լուման ունենալու համար։ Արմսթրոնգը եղել է առաջին իսկապես հայտնի աֆրոամերիկացի արվեստագետներից մեկը, որը «հատեց գիծը», այսինքն Ամերիկայում նրա մաշկի գույնն իր երաժշտության նկատմամբ երկրորդական համարվեց, մինչդեռ այդ ժամանակներում ռասայական խիստ խտրականություն կար։ Նա հազվադեպ էր հրապարակայնորեն քաղաքականացնում իր ռասան, երբեմն էլ դա անում էր իր աֆրոամերիկացի ընկերների մասին անհանգստանալով։ Նրա արվեստը եւ անհատականությունը թույլ տվեցին նրան մուտք գործել ամերիկյան հասարակության վերին խավ, մինչդեռ սևամորթների համար դա խստորեն արգելված էր։
Վաղ կյանք
Արմսթրոնգը հաճախ պնդում էր, որ ծնվել է 1900 թվականի հուլիսի 4-ին ։ Չնայած նա մահացավ 1971 թվականին, մինչև 1980-ական թվականների կեսերը հայտնի չէր, որ նրա իրական ծննդյան ամսաթիվը 1901 թվականի օգոստոսի 4-ն է, ինչը պարզեց Թեդ Ջոնսը` ուսումնասիրելով Արմսթրոնգի մկրտության արձանագրությունները ։ Առնվազն երեք այլ կենսագրություններ վկայում են, որ հուլիսի 4-ն Արմսթոնգի ծննդյան օր համարելը հորինվածք է  ։